b'\n_START_ARTICLE_\nGrad Powis\n_START_SECTION_\nZgodnje obdobje\n_START_PARAGRAPH_\nPowis je bil v primerjavi z gradovi, kot so  Conwy,  Caernarfon,  Harlech in najbli\xc5\xbeji Montgomery, ki so bili vsi zgrajeni po angle\xc5\xa1ki osvojitvi Walesa, trdnjava dinastije vali\xc5\xbeanskih knezov. Leta 1286, \xc5\xa1tiri leta po Edvardovi osvojitvi Walesa, se je Owain ap Gruffydd ap Gwenwynwyn, zadnji dedni princ Powisa, odpovedal kraljevemu naslovu in dobil naslov baron de la Pole (to pomeni Welshpool, prej imenovan samo "Pool", in lokacijo gradu Powis). Starodavna kraljevina Powys je bila vklju\xc4\x8dena v grofijo Montgomeryshire._NEWLINE_Owainov potomec, nezakonski sin zadnjega barona Greya iz Powisa, je leta 1579 prodal gospostvo in grad siru Edwardu Herbertu (umrl 1595), drugemu sinu sira Williama Herberta, 1. grofa Pembro\xc5\xa1kega. Edwardova \xc5\xbeena je bila katoli\xc4\x8danka. Dru\xc5\xbeinska zvestoba Rimu in kraljem Stuartom je oblikovala njegovo usodo ve\xc4\x8d kot stoletje. 22. oktobra 1644 so grad Powis zajele parlamentarne sile in ni bil vrnjen dru\xc5\xbeini do vrnitve Karla II.\n_START_SECTION_\n1600\xe2\x80\x931800\n_START_PARAGRAPH_\nVeli\xc4\x8dastna slavnostna spalnica je bila name\xc5\xa1\xc4\x8dena okoli leta 1665, nadaljnje izbolj\xc5\xa1ave so bile izvedene v 1670-ih in 1680-ih verjetno pod vodstvom Williama Windeja, ki je morda oblikoval tudi izredne terasaste vrtove. Windejev delodajalec je bil Viljem, tretji lord Powisa (okoli 1626\xe2\x80\x931696), ki je bil najprej grof (1674), nato pa markiz (1685) Powisa. Zaradi katoli\xc5\xa1ke vere je pri\xc5\xa1el do visokega polo\xc5\xbeaja v \xc4\x8dasu Karla II. in postal eden glavnih ministrov Jakoba II. Svojemu gospodarju je leta 1688 sledil v izgnanstvo. Zatem je kralj Viljem III. leta 1696 podelil grad 1. grofu Rochfordu. Leta 1722 je bil postavljen ponovno drugi markiz, ob smrti tretjega markiza leta 1748 je Powis podedoval njegov protestantski brat Henry Arthur Herbert iz Oakly Parka v Ludlowu, ki ga je Jurij II. imenoval grof Powis._NEWLINE_6. julija 1756 je lord Lyttleton zapisal, da bi "okoli 3000 \xc2\xa3, vlo\xc5\xbeenih v grad Powis, naredilo najveli\xc4\x8dastnej\xc5\xa1e mesto v kraljestvu", leta 1774 pa je sir John Cullum pripomnil: "Powisov pomemben polo\xc5\xbeaj, njegove o\xc4\x8darljive in \xc4\x8dudovite mo\xc5\xbenosti, njegovi obse\xc5\xbeni pogozdeni parki, veliki 100 hektarjev, ... so med prvimi v kraljestvu."_NEWLINE_Leta 1784 se je h\xc4\x8di lorda Powisa, lady Henrietta Herbert, poro\xc4\x8dila z Edwardom Clivom, najstarej\xc5\xa1im sinom Roberta Cliva iz Indije. Njuna zakonska zveza je leta 1801 omogo\xc4\x8dila zdru\xc5\xbeitev posestev Clive in Powis. Leta 1804 je grofovski naslov Powis tretji\xc4\x8d pripadel Edwardu Clivu. Grad in posestvo je podedoval Henriettin in Edwardov najstarej\xc5\xa1i sin (Edward Clive), ko je bil star 21 let. V skladu z voljo svojega strica je mlaj\xc5\xa1i Edward Clive ustrezno spremenil svoje ime v Herbert. Clive je pla\xc4\x8dal \xc5\xbee zdavnaj narejena popravila gradu, ki jih je izvajal sir Robert Smirke. Izbolj\xc5\xa1al je tudi vrt in park. V grad so pripeljali tudi del indijske zbirke slik starih mojstrov, francoskega in angle\xc5\xa1kega pohi\xc5\xa1tva in italijanske redkosti.\n_START_SECTION_\nSodobnost\n_START_PARAGRAPH_\nKon\xc4\x8dne spremembe je grad Powis do\xc4\x8dakal v za\xc4\x8detku 20. stoletja z nastopom G. F. Bodleyja za Georgea Charlesa Herberta, 4. grofa Powisa (1862\xe2\x80\x931952). Njegova \xc5\xbeena je izbolj\xc5\xa1ala vrt, ker se je zavedala, da lahko postane najlep\xc5\xa1i vrt v Angliji in Walesu. Leta 1929 je umrla v prometni nesre\xc4\x8di. Lord Powis je izgubil tudi svoja dva sinova v prvi in drugi svetovni vojni. Med drugo vojno je bila na gradu Vali\xc5\xbeanska dekli\xc5\xa1ka \xc5\xa1ola, ki so jo preselili iz Ashforda, Middlesex.  Po njegovi smrti leta 1952 je grad in vrtove zapustil National Trustu. Nasledil ga je njegov bratranec Edward Herbert (1889\xe2\x80\x931974), peti grof. Vdova, grofica Powis, je \xc5\xbeivela v hi\xc5\xa1i, namenjeni vdovi, nasledil jo je Christian Victor Charles Herbert, \xc5\xa1esti grof.\n_START_SECTION_\nPomembne zna\xc4\x8dilnosti\n_START_PARAGRAPH_\nMuzej hrani artefakte iz Indije , ki jih je Clives prinesel v 18. stoletju , tudi tekstil, oklepe, oro\xc5\xbeje, bronaste in srebrne predmete, \xc5\xbead, slonovino in \xc5\xa1otor. Muzej bil odprt leta 1987.\n_START_SECTION_\nReynoldsov portret\n_START_PARAGRAPH_\nNa gradu je portret Henriette Clive, grofice Powis (1758\xe2\x80\x931830), ki ga je naslikal leta 1777 sir Joshua Reynolds. Grofica je bila h\xc4\x8di Henryja Herberta, 1. grofa Powisa, in \xc5\xbeena Edwarda Cliva, 1. grofa Powisa. Klobuk in \xc4\x8dipkast \xc5\xa1al, ki ju nosi na portretu, nista prikazana na gravuri iz leta 1778 (obe\xc5\xa1ena v bli\xc5\xbeini) in se zdi, da sta bila dodana pozneje.\n_START_SECTION_\nSlavnostna spalnica\n_START_PARAGRAPH_\nIzjemna, ohranjena iz 1660-ih, je veli\xc4\x8dastna slavnostna spalnica in edina v Veliki Britaniji, v kateri je ograja \xc5\xa1e vedno lo\xc4\x8dila posteljno ni\xc5\xa1o od preostalega prostora. Taka zasnova izhaja iz \xc4\x8dasov, ko so angle\xc5\xa1ki veleposestniki \xc5\xbeeleli posnemati dovr\xc5\xa1en bonton, kot je veljal na dvoru Ludvika XIV. v Versaillesu. Ko so leta 1772 izvedli izbolj\xc5\xa1ave gradu, je arhitekt Thomas Farnolls Pritchard priporo\xc4\x8dil, naj se spalnica v celoti ohrani. Obisk gradu Karla II. je \xc5\xa1e vedno del dru\xc5\xbeinske tradicije._NEWLINE_Okenski zapahi v obliki perjanice vali\xc5\xbeanskega princa so v spomin na obisk  kralja Edvarda VII. Njegova sin in h\xc4\x8di (pozneje kralj Jurij V. in kraljica Marija) sta ga obiskala leta 1909.\n_START_SECTION_\nClivova indijska ma\xc4\x8dka\n_START_PARAGRAPH_\nV Long Gallery stoji marmorna skupina ma\xc4\x8dke in ka\xc4\x8de. Je rimska in datira v 1. stoletje pred na\xc5\xa1im \xc5\xa1tetjem in 2. stoletje na\xc5\xa1ega \xc5\xa1tetja. Prikaz ma\xc4\x8dk je redek v rimski umetnosti in skupina v Powisu je enkratna med ohranjenimi klasi\xc4\x8dnimi skulpturami. Dve podobni kompoziciji v mozaiku sta znani iz Pompejev in Vatikanskih muzejev, vendar obe prikazujeta ma\xc4\x8dko, ki napada ptico._NEWLINE_Zdi se verjetno, da je marmor kupil Clive Indijski za svojo \xc5\xbeeno na obisku v Italiji leta 1774. Marmor je z gr\xc5\xa1kega otoka Tasos. Zanj so zna\xc4\x8dilni veliki vdelani kristali, kar ote\xc5\xbeuje kiparjenje.\n_START_SECTION_\nVrt\n_START_PARAGRAPH_\nVrt je pre\xc5\xbeivel napade 18. stoletja na oblikovanje vrtov.  Powis je tako eno redkih mest v Veliki Britaniji, ki ima pravi baro\xc4\x8dni vrt \xc5\xa1e vedno v celoti ohranjen. Zdi se, da so bile terase izklesane v skale v zgodnjih 1670-ih pod vodstvom Francoza Adriana Duvalla iz Rouena s spremembami Williama Windeja, ki jih je uvajal do svoje smrti leta 1722. Zasnova stroge urejenosti ali teras je bila v severno Evropo prenesena z italijanskih vrtov 16. stoletja._NEWLINE_Zdi se, da bi lahko bil Duvall strokovnjak za hidravliko, saj je bil v glavnem odgovoren za pre\xc4\x8dudovite vodne vrtove, ki so bili odstranjeni leta 1809. En del vrtne fontane je ohranjen kot glavni kip "Fame" (Slava), pripisan je delavnici Nizozemca Johna van Nosta (r. 1729) in je zdaj na dvori\xc5\xa1\xc4\x8du._NEWLINE_Veliko dela pri obnovi in izbolj\xc5\xa1anju vrtov je bilo opravljeno v za\xc4\x8detku 20. stoletja, za kar je kriva Violeta, \xc5\xbeena \xc4\x8detrtega grofa. Njen najve\xc4\x8dji dose\xc5\xbeek je bil selitev celotnega zelenjavnega vrta, rastlinjakov in preostalega na nov kraj v ozadju grebena Wilderness , kar dolo\xc4\x8da vrt v skrajnem jugovzhodnem kotu.'